3 – 26th June 2012 – The National Assembly of Seychelles
Home » Questions » 2012 » 3 – 26th June 2012
Sitting of Tuesday 26th June, 2012
To the Minister for Tourism and Culture, Mr. Alain St-Ange
Q.28 Hon. David Pierre-Leader of the Opposition
Eski Minis pou Tourizm ek Kiltir i kapab dir avek sa lasanble ki zistans son Minister in arive avek sa proze Vilaz Artizanal dan distrik Au Cap?
Q.29 Hon. Murielle Marie- Member for Au Cap
Anvi ki pou plizyer lannen Domaine De Val Des Pres in en sours reveni pou plizyer fanmiy e zabitan Au Cap, eski Minis i kapab eksplik sa Lasanble lo plan son Minister pou redevlopman Domaine De Val Des Pres.
Q.30 Hon. Murielle Marie- Member for Au Cap
Anvi kantite demann pou plis kiosk artizanal, eski Minis i kapab enform zabitan Au Cap si son Minister pe mazin konstri plis kiosk ki pou permet zabitan Au Cap ki ankor pe espere, kapab ganny enn pou zot kapab debrouye zot osi.
Q.31 Hon. Nicole Barbe- Member for Bel Air
Eski Minis responsab pou Tourizm ek Kiltir eksplik nou Lasanble plan son Minister pou asire ki tou bann sit istorik i ganny byen servi e mentenir?
Q.32 Hon. Galen Bresson- Member for Bel Ombre
Eski Minis pou Tourizm ek Kiltir i kapab dir sa Lasanble ki pan son Minister pou devlop sekter kiltirel ansanm avek tourism prenankont ki tourism i reste enn bann pilye prensipal lekonomi Sesel, la ki sa sekter in vin en Minister.
Q.33 Hon. Maria Payet-Marie- Proportionally Elected Member
Eski Minis i kapab enform nou Lasanble ki demars ki son Minister pe fer pou ankouraz plis zenn Seselwa pour pran en karyer dan domenn kiltirel ?
Q.34 Hon. Maria Payet-Marie- Proportionally Elected Member
Eski Minis i kapab enform nou Lasanble ki benefis son Minister i kwar pou anmenn nou pei la ki Sesel i manm Vanilla Island Group?
Q.35 Hon. Maria Payet-Marie- Proportionally Elected Member
Eski Minis i kapab enform nou Lasanble si son Minister i annan lentansyon a lavenir pou konstrir en ‘Cultural Tourism Library and Centre’ dan sant lavil anba en sel twa avek tou lenfrastriktir neseser e kot nou viziter, reserser, etidyan e tou Seselwa i a pli ankouraze pour vin vizite e kot sa batiman i a vin en sant pour resers, latraksyon e lwazir pour tou sa ki enterese?